இதுமட்டுமல்லாமல், நேற்று திடீரென வங்கிகளெல்லாம் அடைக்கப்பட்டது. ஏ.டி.எம்.களும் நேற்றும், இன்றும் அடைக்கப்பட்டது. இந்த அறிவிப்பு திடீரென வெளியிடப்பட்டதால், பொதுமக்கள் பெரும் இன்னலுக்குள்ளானார்கள். கடைகளில் 500, 1,000 ரூபாய் நோட்டுகள் வாங்கப்படமாட்டது என்று போர்டு போட்டிருந்ததால், வேறு ரூபாய்நோட்டு இல்லாதவர்கள் எல்லாம் பரிதாபமாக அலைந்துகொண்டிருந்தார்கள். இது திருமண சீசன். நிலத்தை விற்று, நகையை விற்று திருமண செலவுக்காக கையில் ரூபாய் வைத்திருப்பவர்களின் நிலைமை படுமோசமாக இருக்கிறது. அன்றாட செலவுக்காக கையில் பணம் வைத்திருப்பவர்கள் இனி அதை மாற்றுவதற்காக தினமும் வங்கிக்கு அலையவேண்டிய பரிதாபகரமான நிலை ஏற்பட்டுள்ளது. கருப்புபணத்தையும், லஞ்சத்தையும் ஒழிக்க இதுமட்டுமே வழி அல்ல. வேறு எத்தனையோ வழிகள் இருக்கின்றன. ஏற்கனவே கடந்த 1946–ம் ஆண்டு ஜனவரி மாதம் 1,000, 10,000 ரூபாய் நோட்டுகள் திடீரென செல்லாது என்று அறிவிக்கப்பட்டது. மீண்டும் 1954–ம் ஆண்டு 1,000, 5,000, 10,000 ரூபாய் நோட்டுகள் புழக்கத்தில்விடப்பட்டன. கடைசியாக 1978–ம்ஆண்டு மொரார்ஜி தேசாய் பிரதமராக இருந்தபோது, கருப்புபண புழக்கத்தை ஒழிக்க 1,000, 5,000, 10,000 ரூபாய் நோட்டுகள் செல்லாது என்று அறிவிக்கப்பட்டது. ஆக, இந்தமுடிவுகள் எதுவும் கருப்புபணத்தையும், லஞ்சத்தையும் ஒழிக்கவில்லை. ஆக, கருப்பு பணத்துக்கும், ஊழல் பணத்துக்கும் முடிவு கட்டுவதற்காக கொண்டுவரப்பட்ட அதிரடி முடிவு என்பது எதிர்பார்க்கும் பலனை தருமா? என்பதை உறுதியாக சொல்லமுடியாது.